ดองกีคอง (ตัวละคร)

ดองกีคอง () หรือเรียกโดยย่อว่า  เป็นตัวละครที่สร้างโดย ชิเงรุ มิยาโมโตะ นักออกแบบเกมชาวญี่ปุ่น เขาเป็นตัวละครหลักของบริษัทเกมนินเทนโดของญี่ปุ่น และเป็นตัวเอกของแฟรนไชส์ดองกีคอง รวมถึงปรากฏตัวในมาริโอด้วย ดองกี้คองเป็นกอริลลาที่ใหญ่และทรงพลังที่เป็นตระกูลลิงคอง เขาเป็นคนดื้อรั้นและตลกโปกฮา และโจมตีโดยใช้ถัง เขาใส่เนคไทสีแดงที่มีอักษรย่อชื่อของเขา และมีตัวละครอื่น ๆ มาร่วมด้วย เช่น ดิดดี้คองที่เป็นเพื่อนสนิทของเขา มาริโอที่เป็นคู่แข่ง และ คิง เค. รูล ที่เป็นศัตรูตัวฉกาจ

ดองกีคอง ปรากฏตัวครั้งแรกในฐานะตัวร้ายของเกม ดองกีคอง ซึ่งเป็นเกมแพลตฟอร์มปี 2524 เขาปรากฏตัวในวิดีโอเกมมากมาย รวมถึงเกมอาเขตต้นฉบับ, ซีรีส์ ดองกีคองคันทรี ซึ่งเป็นเกมแนวเดินข้าง, เกมในชุด มาริโอ เช่น มาริโอคาร์ต และ มาริโอพาร์ตี้ รวมถึงซีรีส์เกมต่อสู้รวมตัวละครอย่าง ซูเปอร์สแมชบราเธอร์ส ในเกมต้นฉบับ ดองกีคองถูกกำหนดลักษณะให้เป็นสัตว์เลี้ยงที่ดื้อรั้นของมาริโอ แต่ในเกมตั้งแต่ชุด คันทรี เป็นต้นมา เขาได้รับบทเป็นตัวละครที่เล่นได้ซึ่งทำหน้าที่ปกป้องคลังกล้วยของตนเอง บางเกมยังมีตัวละครอย่าง  ซึ่งเป็นร่างสภาวะสูงวัยที่ชอบพูดทำลายกำแพงที่สี่ ดองกีคองยังปรากฏในรูปแบบแอนิเมชัน, หนังสือการ์ตูน, หนังสือเด็ก, เครื่องเล่นในสวนสนุกซูเปอร์นินเทนโดเวิลด์ และสินค้าต่าง ๆ เช่น ของเล่นตัวต่อเลโก้

มิยาโมโตะออกแบบเกม ดองกีคอง ต้นฉบับโดยใช้ตัวละครจาก ป๊อปอาย แต่เมื่อนินเทนโดไม่สามารถขอลิขสิทธิ์ได้ เขาจึงสร้างดองกีคองขึ้นมาแทนที่ บลูโต เขาออกแบบให้ดองกีคองเป็นตัวร้ายที่ดูทึ่มและตลก โดยใช้คำว่า ดองกี เพื่อสื่อถึงความ "ดื้อรั้น" และคำว่า คอง เพื่อสื่อถึง "ลิงกอร์ริลลา" โดยได้รับแรงบันดาลใจจากเทพนิยาย "โฉมงามกับเจ้าชายอสูร" และภาพยนตร์ปี 2476 เรื่อง คิงคอง ต่อมา เควิน เบย์ลิส นักพัฒนาจากบริษัทแรร์ ได้ออกแบบดองกีคองใหม่เป็นโมเดลสามมิติสำหรับเกม ดองกีคองคันทรี (2537) ซึ่งกลายเป็นพื้นฐานรูปลักษณ์ของเขาจนกระทั่งมีการปรับโฉมใหม่อีกครั้งในเกม ดองกีคอง บานันซา (2568) ดองกีคองให้เสียงพากย์โดย ทาคาชิ นางาซาโกะ และ โคจิ ทาเคดะ ในฉบับเกม และพากย์เสียงโดย ริชาร์ด เยียร์วูด ในซีรีส์โทรทัศน์ (2540–2543) และโดย เซธ โรเกน ใน เดอะ ซูเปอร์มาริโอบราเธอร์ส มูฟวี่ (2566)

ดองกีคองได้รับการจัดอันดับให้เป็นหนึ่งในตัวละครวิดีโอเกมที่ยิ่งใหญ่ที่สุด เขาเป็นหนึ่งในตัวละครที่ยืนยงที่สุดของนินเทนโด โดยแฟรนไชส์ ดองกีคอง ถือเป็นความสำเร็จระดับนานาชาติครั้งใหญ่ครั้งแรกของนินเทนโด ซึ่งทำให้นินเทนโดก้าวขึ้นมาเป็นขุมพลังสำคัญในอุตสาหกรรมวิดีโอเกม และยังคงเป็นหนึ่งในแฟรนไชส์ที่ขายดีที่สุดของบริษัท ดองกีคองยังเป็นหัวข้อในการวิเคราะห์เกี่ยวกับความคล้ายคลึงกับ คิงคอง (ซึ่งนำไปสู่การฟ้องร้องทางกฎหมายในปี 2526), บทบาททางเพศของตัวละคร และการเปลี่ยนผ่านจากการเป็นตัวร้ายสู่การเป็นวีรบุรุษ

 หมายเหตุ 

 อ้างอิง 

 แหล่งข้อมูลอื่น 
 Donkey Kong – Play Nintendo

หมวดหมู่:ตัวละครจากเกมชุดมาริโอ
หมวดหมู่:ตัวละครจากเกมชุดดองกีคอง
หมวดหมู่:สัญลักษณ์นำโชควิดีโอเกม
หมวดหมู่:บอสวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครสัตว์ในวิดีโอเกม